Jimmy

Jimmy er et engelsk mannsnavn med opprinnelse som kan spores via Jim, James og Jacomus til hebraiske Ya'aqov. Navnet har usikker betydning. Jimmy er et utbredt navn blant annet i Sverige, Canada og USA.

Etymologi
Jimmy er en kjæleform av Jim, som er en engelsk kjæleform av James. Dette er igjen en kortform av latinske Jacomus og Jacobus, som har opprinnelse i Iakobus (gresk Ιακωβος), den greske formen av hebraiske Ya'aqov (hebraisk: יַעֲקֹב). Dette navnet har usikker betydning, men kan være relatert til akev, «hæl».

Jimmie, Jimmi og Jimi er andre skrivemåter av navnet.

Utbredelse
I USA er Jimmy kjent brukt fra 1800-tallet og var mest brukt i 1930- og 1940-årene. 

I Norge er Jimi kjent brukt fra 1817, Jimmi fra 1865 og Jimmy fra 1866. Jimmy, Jimmie, Jimmi og Jimi er kjent brukt i Danmark fra 1800-tallet. Navnene var mest populært i Danmark i 1960- og 1970-årene.

Jimmy var et populært navn i Sverige i 1970- og 1980-årene.

Jimmy hadde tidligere navnedag i Sverige. Formen Jimi har fortsatt navnedag i Finland:

I dag er Jimmy er utbredt navn blant annet i Sverige, Canada og USA.

|}

Kjente personer med navnet
Personene i listen er ordnet kronologisk etter fødselsår.
Jimmie Rodgers (1897–1933), amerikansk countrysanger
Jimmy Carter (født 1924), amerikansk president
Jimmie Durham (født 1940), amerikansk kunstner
Jimi Hendrix (1942–1970), amerikansk gitarist
Jimmie Vaughan (født 1951), amerikansk gitarist
Jimmi Harkishin (født 1965), fransk-britisk skuespiller
Jimmy Wales (født 1966), amerikansk entreprenør og grunnlegger av Wikipedia
Jimmy Kimmel (født 1967), amerikansk TV-programleder
Jimmy Carr (født 1972), britisk komiker
Jimmy Fallon (født 1974), amerikansk TV-programleder
Jimmie Johnson (født 1975), amerikansk motorsportsutøver
Jimmi Simpson (født 1975), amerikansk skuespiller
Jimmie Åkesson (født 1979), svensk partileder
Jimi Manuwa (født 1980), amerikansk-nigeriansk-britisk kampsportutøver
Jimmy Edgar (født 1983), amerikansk musiker
Jimmy Needham (født 1985), amerikansk musiker
Jimmie Ward (født 1991), amerikansk utøver i amerikansk fotball
Jimmi Accardi, amerikansk musiker
Jimi Jules, sveitsisk musiker

Annen bruk av navnet
Jimmy Choo, britisk motehus

Referanser

Eksterne lenker

Mannsnavn